KUUENDA KOOSSEISU

OTSUS

Haapsalu,								22. veebruar 2013 nr 195

Üldplaneeringut muutva detailplaneeringu
algatamine 
(Tulbi põik 3, 5, 16 krundid ja lähiala, Haapsalu)

Planeeringu algatamise ettepaneku esitasid linnale kruntide omanikud Haapsalu Tööotsijate Ühing ja Andres Auväärt. Planeeringu eesmärk on praeguste tootmismaakruntide jagamine elamu-, äri- ja tootmismaa kruntideks ja määrata kruntidele ehitusõigus. Hoonestamata kruntidele kavandatakse korterelamu ja pereelamu ehitamist.

Tulenevalt PlanS § 9 lg 12 korraldatakse detailplaneeringu koostamisel keskkonnamõju strateegilist hindamist, kui see on nõutud keskkonnamõju hindamise ja keskkonnajuhtimissüsteemi seaduse § 33 lg 1 punktis 3 sätestatud juhtudel. Käesoleva detailplaneeringu algatamisega ei kavandata tegevust, mis oleks olulise keskkonnamõjuga KeHJS § 33 lg 1 p 3 mõistes ning, mis kohustab koostama keskkonnamõju strateegilist hindamist. Samuti ei sisalda detailplaneeringus planeeritav tegevus KeHJS § 6 lg 2 toodud tegevusvaldkondi, mille puhul tuleb kaaluda keskkonnamõju strateegilise hindamise vajadust. 
Planeeringuga muudetakse kehtivat üldplaneeringut, kus planeeritava maa-ala sihtostarve on tootmismaa.

Juhindudes kohaliku omavalitsuse korralduse seaduse § 6 lg 1, § 22 lg 1 p 31, planeerimisseaduse § 10 lg 1 ja 4, Haapsalu Linnavolikogu 26.11.2004 määruse nr 47 „Haapsalu linna ehitusmäärus“ § 5 lg 5 p 4 ning haldusmenetluse seadusest, Haapsalu Linnavolikogu otsustab:

1.	Algatada üldplaneeringut muutev „Tulbi põik 3, 5, 16 kruntide ja lähiala detailplaneering Haapsalus“ vastavalt lähteülesandele (lisatud).

2.	Mitte algatada Tulbi põik 3, 5, 16 kruntide ja lähiala detailplaneeringule keskkonnamõju strateegilist hindamist.

3.	Planeeringu koostamise korraldajaks määrata Haapsalu Linnavalitsuse ehitus- ja planeerimisosakond.

4.	Haapsalu Linnavalitsusel saata otsuse koopia punktis 1 nimetatud detailplaneeringu algatamise kohta Lääne maavanemale ja Haapsalu Tööotsijate Ühingule (info@toootsijad.ee), Andres Auväärt`ile (andresallika@hotmail.com).

5.	 Haapsalu Linnavalitsusel informeerida Lääne maavanemat detailplaneeringu algatamisest kahe nädala jooksul algatamise otsuse vastuvõtmise päevast arvates.

6.	Otsus jõustub avalikustamisega.

Jaanus Karilaid
Volikogu esimees

Lisa
Haapsalu Linnavolikogu
22.02.2013 otsusele nr 195

Tulbi põik 3, 5, 16 kruntide ja lähiala detailplaneeringu
LÄHTEÜLESANNE

1. Planeeringu eesmärk
Detailplaneeringu eesmärgiks on Tulbi põik 3, 5, 16 kruntide jagamine ja kruntidele ehitusõiguse määramine. Osadel planeeritud kruntidel säilib olemasolev maakasutuse sihtostarve tootmismaa, osadel muudetakse maakasutuse sihtostarve elamumaaks, ärimaaks.
Hoonestamata kruntidele määratakse ehitusõigus ja hoonestustingimused kuni kahekorruselise korterelamu ja üksikelamu ehitamiseks.
Planeeritud kruntidele kavandatakse haljastuse põhimõtted, kommunikatsioonidega varustatuse ja haljastuse põhimõtted, liiklus- ja parkimiskorraldus.
Planeeringuga tehakse ettepanek muuta kehtivat üldplaneeringut.

2. Andmed planeeritava maa-ala kohta
Planeeritava ala, pindalaga ca 19500 m2.

Planeeritavate kruntide andmed:
1)	Tulbi põik 3 – katastritunnus 18301:016:0022, pindala 4270m2, sihtotstarve 75% tootmismaa, 25% ärimaa;
2)	Tulbi põik 5 – 18301:016:0009, 9301m2, 100% tootmismaa;
3)	Tulbi põik 16 – 18301:016:0086, 2684m2, 100% tootmismaa;
4)	Tulbi põik – 18301:016:0093, 3183m2, 100% transpordimaa.

3. Varem koostatud planeeringud
3.1 Haapsalu linna üldplaneering (kehtestatud 24.11.2006 Haapsalu Linnavolikogu otsusega nr 84).
3.2 Tulbi põik 2 detailplaneering (kehtestatud 14.06.1999 Haapsalu Linnavalitsuse korraldusega nr 383) kehtib Tulbi põik 5 ja Tulbi põik tänavamaa osas.
3.3 Tulbi põik 3 detailplaneering (kehtestatud 21.12.2001 Haapsalu Linnavolikogu otsusega nr 142).
Koostatava planeeringuga tehakse ettepanek muuta üldplaneeringut ja tühistada Tulbi põik 3, 5, 16 kruntidel varem kehtinud planeeringud.

4. Nõuded koostatavale planeeringule
4.1	Detailplaneering koostada digitaalselt mõõdistatud geodeetilisel alusplaanil täpsusastmega M1:500. Alusplaan kooskõlastada enne planeeringu koostamise alustamist linnageodeediga.

4.2 Planeeringuga esitada:
Kuna planeeringuga tehakse ettepanek muuta Haapsalu linna üldplaneeringut, tuleb esitada planeeringuala kontaktvööndi funktsionaalsed ja linnaehituslikud seosed, planeeritud krundijaotuse, hoonestuse mahu ja tüübi valiku põhjendus.
Olemasoleva olukorra iseloomustus. Esitada planeeringualale ulatuvad kitsendused ja arvestada nendega detailplaneeringu lahenduse väljatöötamisel.
4.2.1.	esitada kruntimine ja planeeritud kruntide ehitusõigus:
- planeeritud kruntide piirid;
- planeeritava maa-ala võimalikud kasutamise sihtotstarbed: tootmismaa, elamumaa, ärimaa, transpordimaa;
- hoonete lubatud suurim arv krundil: määrata planeeringuga (2-4);
- suurim lubatud ehitusalune pindala: määrata planeeringuga (täisehitusprotsent mitte suurem 25);
- hoonete lubatud suurim kõrgus: olemasolev, uutel hoonetel kuni 9,5m;
- määrata hoonete 0,0 absoluutne kõrgus.
4.2.2.	Krundi hoonestusala piiritlemine.
4.2.3.	Arhitektuurinõuded ehitistele:
- korruselisus: kuni kaks korrust;
- ehitiste katusekalle või selle vahemik: määrata planeeringuga;
- kohustuslik ehitusjoon: ehitusjoon puudub;
- katusekatte ja välisviimistluse lubatud materjalid: määrata planeeringuga (lubatud välisviimistlus – krohv, puit, fassaadikivi, tootmishoonetel fassaadiplekk).
4.2.4.	Haljastuse ja heakorra põhimõtted:
- anda haljastuse põhimõtted (säilitatavad, istutatavad puud, planeeritavad hekid);
- kruntide piirete põhimõtteline lahendus: tänava äärsed piirded (h<1,3m) ja väravad soovitavalt puidust tihedama lahendusega, kruntide vahelised piirdeks võib olla lihtne haljastusega tihendatud võrkpiire.
- vertikaalplaneerimise põhimõtted: anda maapinna kõrguse muutmine, kruntide planeeritud kõrgused, sajuvete ärajuhtimine);
- õueala pinnakatted.
4.2.5.	Liiklus- ja parkimiskorraldus:
- kruntidele planeerida sihtotstarbele vastav parkimislahendus;
- krundile pääsu asukoht ja/või piiri osa kust kohast väljasõidu rajamine on keelatud.
4.2.6.	Tehnovõrkude ja –rajatiste asukohad:
anda koostöös võrguettevõtetega lähtudes kavandatavast arvutuslikust tarbimisvõimsusest (veevarustus, heitvee kanalisatsioon, sajuvete ära juhtimine, küte, elektrivarustus, sidevarustus, tänavate välisvalgustus, hüdrantide paiknemine).
4.2.7.	Keskkonnatingimused planeeringuga kavandatu elluviimiseks: lahendada jäätmekäitluse korraldamine.
4.2.8.	Servituudid: kui planeeringu lahendus tingib servituutide seadmise vajaduse, näidata planeeringus servituudialad s.h trasside servituudid.
4.2.9.	Kuritegevuse riske vähendavad nõuded ja tingimused: lahendada vastavalt EV 809-1:2002.

4.3. Kui koostatav detailplaneering ei vasta käesolevas lähteülesandes esitatud tingimustele ulatuses, mis ei muuda lähteülesandes sisalduvaid üldisi seisukohti ning linnavalitsus ja linnavolikogu juhtivkomisjon on muudatustega nõustunud, ei kuulu lähteülesanne muutmisele.

5. Detailplaneeringu koosseis
5.1 Situatsiooniskeem;
5.2 Tugiplaan M 1:500;
5.3 Detailplaneeringu põhijoonis M 1:500;
5.4 Tehnovõrkude planeering M 1:500;
5.5 Detailplaneeringu lahenduse illustratsioon;
5.6 Seletuskiri.

6. Koostöö planeeringu koostamisel
Planeeringu koostaja kaasab planeeringu koostamisse planeeritava maa-ala õiguslikul alusel maakasutajad ja teeb koostööd olemasolevate või kavandatavate tehnovõrkude omanike või valdajatega.

7. Detailplaneeringu esitamine ja kooskõlastamine
7.1 Detailplaneeringu lähteseisukohti ja eskiislahendust tutvustava avaliku arutelu korraldamine on vajalik. 
7.2  Detailplaneeringu projekt (paberkandjal ja pdf ning dwg või dgn failina) esitatakse ehitus- ja planeerimisosakonnale läbivaatamiseks ja lähteülesandele vastavuse kontrollimiseks.
Detailplaneeringu projektile hangitakse planeeringu koostaja poolt kooskõlastus:
- Haapsalu Linnavalitsuselt (aselinnapea, maakorraldusosakonna juhataja, linnaarhitekt, linnakeskkonna osakonna juhataja);
- Lääne-Eesti Päästekeskuselt;
- Lääne maavanema poolt määratud täiendavad kooskõlastused juhul, kui maavanem need määrab.

Detailplaneering suunatakse pärast kooskõlastamist avalikule väljapanekule. Juhul, kui avaliku väljapaneku ja arutelu tulemuste alusel tehtud paranduste tõttu muutuvad planeeringu põhilahendused, on vajalik hankida uued kooskõlastused.
Lõplikult kooskõlastatud planeering esitatakse Haapsalu Linnavalitsusele:
-	4 komplekti paberkandjal;
-	digitaalselt, pdf ja dwg või dgn failina;
-	1 detailplaneeringu põhijoonis.

8. Detailplaneeringu avalik väljapanek ja arutelu
Vastu võetud detailplaneeringu avaliku väljapaneku ja arutelu korraldab ehitus- ja planeerimisosakond koos planeeringu koostajaga.

SELETUSKIRI
Eelnõule „Üldplaneeringut muutva detailplaneeringu algatamine (Tulbi põik 3, 5, 16 ja lähiala, Haapsalu)“

Detailplaneeringu algatamise ettepaneku tegi linnale planeerimisele tulevate kruntide omanikud (Tulbi põik 3 ja 5 omanik Haapsalu Tööotsijate Ühing ja Tulbi põik 16 omanik Andres Auväärt).

Algatatava planeeringuga tehakse ettepanek muuta kehtivat linna üldplaneeringut, nii et osa Tulbi põik tänava äärsetest tootmismaakruntidest saaksid sihtotstarbeks elamumaa. 

Elamumaaks planeeritav maa-ala paikneb tootmismaa piirkonna loode nurgas. Põhilises osas piirneksid elamukrundid linna puhkeotstarbelise üldkasutatava maaga. Tänavaäärse ja tootmismaakruntidega piirnevale krundiosale saab privaatsuse tagamiseks istutada puid-põõsaid, rajada kõrgema piirde. Elamud on võimalik paigutada kruntidele nii, et päikesepaistelised õuealad jäävad privaatselt „metsapoole“.

Tulbi põik 16 omanik soovib jagada 2684 m2 suurust tootmismaa krunti, et ehitada hoonestamata krundile üksikelamu, tootmismaakrundil asub olemasolev tootmishoone.

Tulbi põik 3 krundil asub olemasolev varjupaiga hoone. Haapsalu Tööotsijate Ühing soovib 9301 m2 suurust Tulbi põik 5 krunti jagada, nii et hoonestatud krundile jääks olemasolev töökoda ja hoonestamata krundile kavatsetakse ehitada uus hoone. Plaanitakse rajada kahekorruselist galeriitüüpi elamut, mille igal korteril on õuest omaette sissepääs. Korterid projekteeritakse arvestusega, et neid saaks üürida toimetulekuraskuste ja erivajadustega inimestele. Esimese korruse korterite projekteerimisel arvestatakse liikumispuudega inimeste vajadustega.

Sellist tüüpi elamu järgi on Haapsalu linnal vajadus.
Linnavalitsus toetab Haapsalu Tööotsijate Ühingu kavatsust ehitada Tulbi põik piirkonnas olemasoleva varjupaiga ja töökoja läheduses, metsaäärsele alale elamu, mis pakuks väärikat elamisvõimalust toimetulekuraskustega inimesi.

Linnavalitsus teeb ettepaneku eelnõu otsusena vastu võtta.

Peeter Vikman, aselinnapea
08.02.2013